Diari Oficial de la Generalitat Valenciana


Sumari del DOGV 3491, del 10-05-1999 (1999/3918)

ORDRE de 23 d'abril de 1999, de la Conselleria d'Agricultura, Pesca i Alimentació, per la qual s'estableixen ajudes per pal·liar els danys produïts per les inclemències meteorològiques patides durant els mesos de novembre i desembre de 1998.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3918


Data del document
:   23-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * desastre natural

ORDRE de 23 d'abril de 1999, de la Conselleria d'Agricultura, Pesca i Alimentació, per la qual s'estableixen ajudes per pal·liar els danys produïts per les inclemències meteorològiques patides durant els mesos de novembre i desembre de 1998. [1999/X3918]
  
Aquesta ordre desplega el Decret 56/1999, de 19 d'abril de 1999, del Govern Valencià, pel qual s'estableixen ajudes per pal·liar els danys produïts per les inclemències meteorològiques patides durant els mesos de novembre i desembre de 1998.
  
El passat dia 23 de novembre es va produir una tempesta acompanyada de fortes precipitacions en forma de pedra, en una àmplia zona del terme municipal de Pilar de la Horadada, a la província d'Alacant, la qual va provocar danys tant en les estructures com en les cobertes d'un alt nombre d'hivernacles.
  
Així mateix, durant els dies 20 i 21 del passat mes de desembre, diversos municipis de les comarques de la Plana de Vinaròs i el Baix Maestrat, a la província de Castelló, van ser afectats per forts vents, els quals van provocar danys importants en estructures i cobertes dels hivernacles.
  
La disposició final primera del decret esmentat faculta el conseller d'Agricultura, Pesca i Alimentació perquè el desplegue i l'aplique. Per això, i segons les atribucions conferides per l'article 35 de la Llei de Govern Valencià,
  
ORDENE
  
Article 1
  
Les sol·licituds d'ajuda a les quals es refereix el Decret de 19 d'abril de 1999, es presentaran, per mitjà d'impresos que seran facilitats per la Conselleria d'Agricultura, Pesca i Alimentació, a les oficines comarcals de la mateixa conselleria o a qualsevol dels llocs previstos en l'article 38 de la Llei 30/1992, en el termini de trenta dies a partir de la data de publicació d'aquesta ordre en el Diari Oficial de la Generalitat Valenciana.
  
Caldrà que les sol·licituds d'ajuda vagen acompanyades de la documentació següent:
  
- Fotocòpia compulsada del DNI i NIF.
  
- Factura proforma; després de la certificació d'haver fet la reposició d'estructures o cobertes, factura definitiva.
  
- Full de manteniment de tercers
  
Article 2
  
Les dates de les factures per justificar les despeses de reposició hauran de ser posteriors a la data dels sinistres, i podran ser anteriors a la data de la sol·licitud d'ajuda.
  
Article 3
  
L'import de les ajudes per a reposició d'estructures i cobertes serà de 9.300.000 pessetes (55.894,12 euros) a càrrec de l'aplicació pressupostària 55.38.29.0523.847.87.1, línia 1957 Ajudes per a reposició dels béns de capital afectats per adversitats, tot això del pressupost de 1999.
  
Article 4
  
Es delega en els directors territorials de la Conselleria d'Agricultura, Pesca i Alimentació a Alacant i Castelló la resolució de concessió i pagament de les ajudes. El director territorial, amb l'informe previ sobre l'existència de danys reals dels directors de les oficines comarcals, decidirà en cada cas si les quanties sol·licitades es corresponen amb les despeses reals de reposició.
  
Article 5
  
Si en el termini de sis mesos des que acabe la presentació de sol·licituds de les ajudes regulades en aquesta ordre no s'haguera dictat resolució expressa, s'entendrà desestimada.
  
DISPOSICIONS FINALS
  
Primera
  
Es faculta el director general de Desenvolupament Rural i Producció Agrària perquè dicte les instruccions necessàries per desplegar aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 d' abril de 1999
  
El conseller d'Agricultura, Pesca i Alimentació,